Cozi și nervi la automatele defecte pentru reciclarea ambalajelor. „Alergăm cu sacii de pet-uri între magazine”
Românii se plâng că Sistemul Garanție – Returnare (SGR) pentru ambalaje din sticlă, plastic și metal funcționează din ce în ce mai greu. Astfel, clienții unor supermarketuri din Prahova care încearcă să-și recupereze banii opriți la raft pentru ambalaje sunt nevoiți să aștepte minute bune la cozile formate în fața automatelor. De cele mai multe ori, aparatele sunt scoase din uz din cauza problemelor tehnice.